Në kuadër të Marrëveshjes KA1 bilaterale, është hapur thirrja për aplikim për mobilitet për stafin e Universitetit Politeknik të Tiranës, në Istanbul Technical University, Turqi

**Lloji i mobilitetit përfshin:** Shkëmbimin e stafit për mësimdhënie/trajnim.

**Kohëzgjatja e bursave për stafin:** 5 ditë + 2 ditë udhëtimi, semestri i II i vitit akademik 2023

**Numri total i stafit**:1

**Dokumentat e nevojshme për aplikim për stafin:**

* CV;
* Letër motivimi (në gjuhën angleze);
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti i Mobility Agreement (Staff Mobility for Teaching/Training) për stafin në universitetin pritës\*\*.

*\*Plani i mobilitetit për mësimdhënie, si dhe periudha e propozuar e mobilitetit për stafin, duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore ku aplikani bën pjesë.*

\*\* *Mobility Agreement for Teaching/Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

***Afati për aplikim, pranë Drejtorisë së Komunikimit dhe Koordinimit në UPT: Deri më 23 shkurt 2023.***

Për informacione shtesë në lidhje me procesin e aplikimit në UPT mund të kontaktoni në email: rkodra@upt.al